Ziua Recoltei va fi sărbătorită sâmbătă la Mediaș.

Venirea toamnei va fi marcată şi în acest an în municipiul de pe Târnava Mare. Ziua Recoltei, eveniment ajuns la ediția cu numărul șaisprezece, va avea loc sâmbătă în Piața Corneliu Coposu.

Festivalul Recoltei va fi organizat la sfârșitul acestei săptămâni, iar Primăria Mediaș, organizatorul evenimentului, a pregătit și de această data o serie întreagă de surprize. Din programul evenimentului nu vor lipsi Parada costumelor de toamnă la care vor participa elevii de la unitățile de învățământ din Mediaș, concursul ,,Cămara tradițională”, show-uri culinare dar și recitaluri ale unor artiști și ansambluri de muzică populară.